polyglot-tagger/wikipedia-language-snippets-filtered huggingface dataset:
இது நில அமைப்பால் ஏற்படும் மழை எனப் பொருள்படும் ரிலிப் ரெய்ன் என்று ஆங்கிலத்தில் வழங்கப்படுகிறது. வெப்பச் சலன முறையால் உயரவாக்கில் ஈரப்பதம் செலுத்தப்படுவதுபோல சில சமயங்களில் ஈரப்பதமும் வெப்பமும் கிடைமட்டமாகவும் பூமியின் ஒரு பகுதியிலிருந்து மற்றொரு பகுதிக்கு பரிமாறப்படுகிறது. இப்பரிமாற்றம் காற்றோட்டத்தால் நடைபெறிகிறது. கிடைமட்டத்தில் காற்றோட்டம் அழுத்தச் சரிவு விசை, கொரியாலிஸ் விசை, மைய விலக்கு விசை உராய்வு விசை ஆகியவற்றால் ஏற்படுகிறது. இவ்விசைகளால் ஏற்படுகின்ற காற்றோட்டம், காற்றினை கடல், நிலம், காடுகள், மலை ஆகிய எல்லாப் பகுதிகளின் வழியாகவும் இட்டுச்செல்கின்றது. காற்றோட்டத்தின் குறுக்காக ஒரு மலைப்பகுதி இருந்தால் காற்று அந்த மலைச்சரிவின் மீது ஏறிச் செல்கிறது. இவ்வாறு ஏறுகின்ற காற்று ஈரப்பதம் நிறைந்த காற்றாக இருப்பின், அது குளிரடைந்து, மேகமாகி மழையாய்ப் பொழிகிறது. இவ்வகை மழையையே மலைப்பகுதி மழை என்கிறோம்.
இந்தியாவின் வடமேற்குப் பகுதியில் உள்ள ஆரவல்லி மலைத்தொடர் இதற்கு நேர்மாறானது. இம்மலைத்தொடர் தென்மேற்குப் பருவமழைக் காலக் காற்று வீசும் திசைக்கு இணையாக அமந்துள்ளது. எனவே இம்மலைப் பகுதிகளில் மழை பொழிய வாய்ப்பில்லாமல் போகிறது. மலைகள் மிக உயரமாக இருந்தால் ஈரக்காற்று மலையைத் தாண்டி மறுபக்கத்திற்கு செல்லவியலாது. இதனால் மலையின் மழை பெறும் பகுதி பசுமையாகவும் மறுபக்கம் பாலைவனமாகவும் இருக்கும். திபத்திய பீடபூமி உலகிலேயே மிக உய்ரத்தில் அமைந்துள்ள பாலைவனப் பகுதியாகும். ஏனெனில் ஈரமான காற்று இமயமலைகளின் தென்பகுதியில் நல்ல மழையைத் தருகிறது. அதே சமயம் இமயமலை மிக மிக உயரமான மலை என்பதால் ஈரமான காற்று மலையைத் தாண்டி மறுபுறம் செல்வதில்லை. எனவே திபத்தியப் பீடபூமி மழையற்ற பாலைவனமாக உள்ளது.
பருவக்காற்று மழை ஒரு புவியியல் அமைப்பு சார்ந்த மழையாகும். காற்றுச் சுழற்சி ஓராண்டின் வெவ்வேறு காலகட்டத்தில் மாறுவதால் இவ்வகையான மழை ஏற்படுகிறது. இவ்வகை மழை ஒரு நிலப்பகுதியில் ஏற்பட அது ஒரு பெரிய கடற்பகுதிக்கு அருகாமையில் இருக்கவேண்டும். கடற்பகுதி நிலப்பகுதியை விட வெப்பநிலை அதிகமாக உள்ள காலத்தில், அங்கிருந்து காற்று வளிமண்டலத்தின் மேலெழும்புகிறது. பின்னர் வளிமண்டலத்தின் மேல்மட்டத்தில் இடம் பெயர்ந்து நிலப்பகுதியில் இறங்குகிறது. மேலிருந்து கீழிறங்கும் காற்று மழையத் தருவதில்லை. இக்காற்று தரைவழியே கடல் பகுதிக்குச் சென்று மீண்டும் மேலெழும்புகிறது. இவ்வாறு இக்காற்றுச் சுழற்சி ஓராண்டில் ஏறத்தாழ ஆறு மாதங்கள் நீடிக்கிறது. இக்காலம் நிலப்பகுதியின் மழையில்லா வறண்ட காலமாகும்.
வெப்பச் சலன மழை என்பது சூரியக் கதிர்கள் பூமத்தியரேகைப் பகுதியில் செங்குத்தாக விழுவதால் வெப்பமான பகுதியாக உள்ளது. இதனால் காற்று விரிவடைந்து செங்குத்தாக மேலெழும்புகிறது. உயரம் செல்லச் செல்ல வெப்பநிலை படிப்படையாக குறைவதால் காற்று குளிர்ச்சியடைந்து முகில்கள் உருவாகின்றன. இந்த முகில்கள் பனி விழும் நிலையை அடையும்போது மழைப்பொழிவு உருவாகிறது. இதுவே வெப்பச் சலன மழை எனப்படுகிறது. இவ்வகையான மழைப்பொழிவு இடி மற்றும் மின்னலினைக் கொண்டிருக்கும். வழக்கமாக இம்மழைப்பொழிவானது மாலை நேரங்களில் குறிப்பாக 4 மணிக்கு வருவதால், மாலை நேர நான்கு மணி மழைப்பொழிவு என்று அழைக்கப்படுகிறது.
ஆண்டின் ஒரு குறிப்பிட்ட நேரத்தில் இச்சுழற்சி அப்படியே திசை திரும்புகிறது. இச்சமயத்தில் நிலப்பகுதி வெப்பமடைந்து அப்பகுதியிலுள்ள காற்று மேலெழும்புகிறது. பின்னர் வளிமண்டலத்தின் மேல்மட்டத்தில் இடம் பெயர்ந்து கடல் பகுதியில் இறங்குகிறது. கடல் பகுதியிலிருந்து தரை வழியே நிலப்பகுதி நோக்கி வீசுகிறது. தற்போது நிலப்பகுதியில் மேலெழும்பும் காற்று கடலிலிருந்து வரும் ஈரப்பதம் மிகுந்த காற்றாகும். எனவே இது குளிரடைந்து மேகமாகி மழையைத் தருகிறது. இது பூமியின் சில பகுதிகளில் மட்டும் சில மாதங்களில் பொழியும் மழையாகும். இந்தியாவில் தென்மேற்குப் பருவக்காற்றுக் கால மழை இத்தகைய மழையாகும்.
மழைப்பொழிவு நீர்ம அல்லது திட நிலைகளில் விழலாம். மழைப்பொழிவின் நீர்ம வடிவங்களில் மழை, தூறல், பனி ஆகியவை அடங்கும். மழை அல்லது தூறல் உறைந்த நிலையில் பொழியும்போது உறைபனி மழை அல்லது உறைபனி தூறல் என அறியப்படுகிறது. பனிப்பொழிவின் உறைந்த வடிவங்களில் பனி, பனிக்கட்டிகள், பனித் துகள்கள் , ஆலங்கட்டி மழை ஆகியவை அடங்கும்.
சனவரி, பிப்ரவரி, மார்ச்சு மாதங்களில் இந்தியாவின் வடபகுதிகளில் காஸ்பியன் கடலில் இருந்து உருவாகி கிழக்கு நோக்கி நகரும் மேற்கத்திய தொந்தரவுகளால்; லேசான முதல் மிதமான மழை பொழிகிறது. ஏப்ரல், மே மாதங்களில் நாட்டின் வடகிழக்கு மற்றும் தென்னிந்தியப் பகுதிகளில் இடிமழை பொழிகிறது.
இவ்வகை மழை பொதுவாக வட அமெரிக்கா, கனடா, ஐரோப்பிய நாடுகள் ஆகிய பகுதிகளில் பெய்யும். இரண்டு வெவ்வேறு பண்புடைய காற்றுத் தொகுதிகள் ஒன்றோடொன்று இணைவதால் இவ்வகை மழை ஏற்படுகிறது.
வானிலை ஆய்வில், பல்வேறு வகையான மழைப்பொழிவுகள் உள்ளன. அவை பெரும்பாலும் தரை மட்டத்திற்கு விழும் மழைப்பொழிவின் தன்மையை பொறுத்ததாக உள்ளன.
கரூர்- பரமத்தி வேலூர் நெடுஞ் சாலையில் வேலாயுதம்பாளையம் அமைந்துள்ளது. தனியார் மற்றும் அரசுப் பேருந்துகள் போக்குவரத்து வசதியை அளிக்கின்றன. இக்கிராமத்திற்கு அருகில் உள்ள புகழூரில் இரயில் நிலையம் அமைந்துள்ளது. . இந்நிலையம் தமிழகத்தின் தலைநகரமாம் சென்னை மற்றும் கோயம்பத்தூர், திருச்சி, ஈரோடு நகர இரயில் நிலையங்களுடன் நன்கு இணைக்கப்பட்டுள்ளது. பயணிகள் இரயில் , விரைவு இரயில் சேவைகள் இங்கு வழங்கப்படுகின்றன. 87 கிலோ மீட்டர் தொலைவில் திருச்சி விமானநிலையம் அமைந்துள்ளது.
வேலாயுதம்பாளையம் இந்தியாவின் தமிழ்நாடு மாநிலத்திலுள்ள கரூர் மாவட்டத்தில் உள்ள ஒரு கிராமம் ஆகும் . இக்கிராமம் புஞ்சை புகழூர் நகரப் பஞ்சாயத்தின் கட்டுப்பாட்டின் கீழ் உள்ளது. முருகன் கோவில் அமைந்துள்ள ஆறுநாட்டன் மலை அடிவாரத்தில் வேலாயுதம்பாளையம் கிராமம் இருக்கிறது. கிராமத்திலிருந்து 1 கிலோ மீட்டர் தொலைவில் காவிரி ஆறு ஓடுகிறது. அருகில் டிஎன்பிஎல் காகிதபுரம், தோட்டக்குறிச்சி, கரப்பாளையம் போன்ற ஊர்கள் இக்கிராமத்திற்கு அருகிலுள்ள சில ஊர்களாகும்.
மே மாத தொடக்கத்தில் இருந்து சூன் மாதத் தொடக்கம் வரை பொதுவாக 34 செல்சியசு வரை அதிக வெப்பநிலை பெறப்படுகிறது. இருப்பினும் இது பொதுவாக சில ஆண்டுகளில் 38 செல்சியசு வெப்ப நிலையைக் காட்டிலும் அதிகமாக சிலநாட்கள் இருக்கும். சனவரி மாதத்தில் சராசரி தினசரி வெப்பநிலை சுமார் 23 செல்சியசு வெப்ப நிலையாகும். இருப்பினும் வெப்பநிலை அரிதாக 17 பாகை செல்சியசு வெப்பநிலைக்கு கீழேயும் போவதுண்டு.
கரூரின் வடமேற்கே அமைந்துள்ள புகழூரில் உள்ள கோயில், பகவான் முருகனுக்கு வேலயுதம்பாளையத்திலுள்ள ஒரு சிறிய மலையில் அர்ப்பணிக்கப்பட்டுள்ளது. புகழ் பெற்ற சமணர்கள் குகை மற்றும் பழமையான தமிழ் பிராமி சிற்பம் போன்றவை இங்கு காணப்படுகின்றன .
சராசரி ஆண்டு மழை அளவு சுமார் 725 மி.மீ. ஆகும். செப்டம்பர் பிற்பகுதியிலிருந்து நவம்பர் நடுப்பகுதி வரை வடகிழக்கு பருவமழை காரணமாக அதன் பருவகால மழையின் பெரும் பகுதியை இக்கிராமம் பெறுகிறது.
வேலாயுதம்பாளையத்தின் எழுத்தறிவு சதவீதம் ஆண்கள் 77.58% பெண்கள் 60.35% ஆகும். கிராமத்தில் பல்வேறு அரசு மற்றும் தனியார் பள்ளிகள் கல்விச் சேவையாற்றுகின்றன :.
ஐந்து மணி நேரம் தண்ணீர் ஊற வைக்கப்பட்டு ஒரு மணி நேரம் நன்கு வேக வைத்து வடிகட்டப்பட்ட வைக்கோலை எடுத்து தூய்மையான பாலீதீன் பைகளில் 5 செ.மீ அளவு உயரத்திற்கு நன்கு அழுத்தி வைத்து அதன் மீது 25 கிராம் அளவுள்ள காளான் வித்தை தூவ வேண்டும். ஐந்து அடுக்குகள் வந்தவுடன் பையை நன்கு இருக்கமாக கட்ட வேண்டும். பிறகு பாலீத்தீன் பையை குடிலினுள் உள்ள பரண் போன்ற இருப்பில் கட்டித் தொங்க விட வேண்டும். தினமும் கை தெளிப்பான் கொண்டு காளான் படுக்கையில் தண்ணீர் தெளிக்க வேண்டும். விதைத்த 15 அல்லது 20 நாட்களில் காளான் படுக்கை முழுவதும் வெண்மையான காளான் இழைகள் படர்ந்திருப்பதை காணலாம். பிறகு சுத்தமான கத்தியை கொண்டு பாலிதீன் பையைக் கிழிக்க வேண்டும்.
காளான் வித்திடுதல் என்பது காளான் வளர்ப்பிற்கான வேளாண் செயல்முறை ஆகும். வைக்கோலைப் பதப்படுத்தி உலர்த்தி, நெகிழிப் பைகளில் அடுக்கி உருளைப் படுக்கைகள் தயார் செய்யப்படும். நெகிழி பையின் நடுவில் துளையிட்டு, அதன் அடிப்பகுதியில் நூலால் கட்டி, பையைத் திறந்து வைக்கோல் துண்டுகள் நிரப்பப்படும். அதன் மேல் காளான் வித்துக்கள் தூவப்படும். இதேபோன்று 5 அடுக்குகளை தயார் செய்து பையின் மேற்பரப்பை ஒன்றாகச் சேர்த்துக் கட்டி ஓரளவு இருக்கமாகக் கட்டி படுக்கைகள் தயார் செய்யப்படும்.
மக்காச்சோளம், கோதுமை, சோளம், காய்ந்த வைக்கோல் போன்றவை தளப் பொருளாக பயன்படுத்தலாம். இதனை தூய்மையான போத்தல்களில், காற்று புகாத பஞ்சை வைத்து அடைத்து நுண்கிருமி நீக்கம் செய்த பின்னர் காளான் வித்துக்களை அறை வெப்பநிலையில் 15 முதல் 18 நாட்கள் வைத்திருக்க வேண்டும். குறிப்பிட்ட நாட்களுக்கு பின்னர் காளான் படுக்கையில் வளர்வதற்கேற்ப காளான் வித்து கிடைக்கும்.
காளான் வளர்ப்பு, என்பது ஓரு சுயதொழில் வேலைவாய்ப்பு, இது விவசாயிகளுக்கு நல்ல இலாபத்தை தருகிறது. நாளுக்கு நாள் பெருகி வரும் மக்கள் தொகை பெருக்கத்திற்கேற்ப பெருகிவரும் புரதப் பற்றாக்குறை மற்றும் வேலையில்லாத் திண்டாட்டத்தினை போக்கிடவும், மக்களின் வாழ்க்கைத தரத்தினை உயா்த்திடவும் ஓரு நல்ல தீர்வாக காளான் வளர்ப்பு அமைகிறது.
ஓரு சாதாரண வீட்டில் தரைத்தளத்திலோ அல்லது மொட்டை மாடியிலோ கூரை வேய்ந்து இரண்டு அறைகளாக பிரிக்க வேண்டும். இதில் ஒரு அறை காளான் வித்து பரப்பும் அறையாகவும், மற்றொரு அறை காளான் வளர்ப்பு அறையாகவும் இருக்க வேண்டும். அறையின் வெப்பநிலை 25 முதல் 30 டிகிரி செல்சியஸ அளவு இருக்க வேண்டும்
பாலீதீன் பைகளை கிழித்த 3 ஆம் நாளில் காளானின் மொட்டுகள் சிறு திறள் போன்று காணப்படும். 23 நாட்களில் காளான் முழுவளர்ச்சி அடையும். தண்ணீர் தெளிக்கும் முன்னரே காளான் அறுவடை செய்து விட வேண்டும். தினமும் அல்லது ஒரு நாள் விட்டு அறுவடை செய்ய வேண்டும்.
இது தெற்கு, மேற்கு ஆத்திரேலியா கடற்கரைகளில் வாழ்கிறது. இதன் உடலின் அனைத்துப் பகுதிகளில் இருந்தும் நீண்ட இலைவடிவ நீட்சிகள் அமைகின்றன. எனவே இது ஆங்கிலத்தில் இலைப்பல்லி என வழங்குகிறது. இதன் வியப்பான தோறறமே தமிழில் கடல் வேதாளம் என அழைக்க காரணமாகும்.ஈந்த நீட்சிகள் நீந்தப் பயன்படுவதில்லை; தன்னை மரைத்துகொள்ளவே உதவுகிறது. இது தன்கழுத்து முகட்டில் உள்ள மார்புத் துடுப்பாலும் வாலருகில் உள்ள முதுகுத் துடுப்பாலும் நீந்துகிறது. இச்சிறிய துடுப்புகள் முழுமையாக ஒளி ஊடுறுவக் கூடியவை. இது நீரில் மெல்ல மிகவும் மெத்தனமாக நகருவதை எளிதில் காண முடியாது; இது மிதக்கும் கடற்பாசியைப் போன்றத் தோற்றத்தை உருவாக்குகிறது.
கடல் வேதாளம் ) அல்லது கிளவுவெர்ட் வேதாளம் என்பது ஒரு கடல் மீனாகும். இது பைக்கொதுரசு எனும் பேரினத்தில் உள்ள சிங்னாத்திடே எனும் ஒரேயொரு மீன் குடுமபமாகும்வ் இக்குடுமபத்தில் கடல் வேதாளமும் , கடல் கொவிஞ்சி களும் கடல் குதிரைகளும் அடங்கும்.
தெற்கு ஆத்திரேலியா மாநில மக்கள் வழக்கில் "இலை மீன்கள்" எனப்படுகின்றன. இது அம்மாநில அரசு சின்னமுமாகும். களக் கடல் பேணுதலில் மிகவும் கவனம் செலுத்தும் உயிரியாகும்.
கனடாவில் அந்நாட்டு கடற்படைக்குத் தேவையான கடல் வரைபடங்களை கனடிய கடலோர காவல்படை என்ற அமைப்பு வழங்கி வருகிறது. இவ்வமைப்பு தேவையான தகவல்கள் மற்றும் எளிமைப்படுத்தப்பட்ட விளக்கங்களை மின்னணு பதிவுகளாக என்னும் இணையதளம் வாயிலாக மாதம் ஒருமுறை வழங்கி வருகிறது. கனடா கடற்படை தங்களுக்குத் தேவையான தகவல்களை இவ்விணையதளம் வாயிலாக பதவிறக்கம் செய்து பயன்படுத்திக் கொள்கின்றனர்.
என்ற இவ்விணையதளம் 247 இலவசமாக பயன்படுத்திக் கொள்ளும் வகையில் தகவல்களை வழங்கி வருகிறது. மேலும் பதிவு செய்து கொண்டுள்ள பயனாளிகளுக்கு அறிவிப்புகளை மின்னஞ்சல்களாக வார இறுதிகளிலும், மாத இறுதிகளிலும் அனுப்பி வருகிறது. மேலும் . பதிவு செய்து கொண்டுள்ள பயனாளிகளுக்கு எளிமைப்படுத்தப்பட்ட கடல் வரைபடங்களை பதிவேற்றம் செய்து கொள்ளவும் அனுமதி வழங்கி உள்ளது.
60 க்கும் மேற்பட்ட நாடுகள் கடற்படை அறிவிப்புக்கான கடல் வரைபடங்களை உருவாக்கியுள்ளன. இவ்வரைபடங்கள் மூன்று பகுதியாக அதாவது வாரத்திற்கு ஒரு முறை அல்லது மாதம் இருமுறை அல்லது ஒரு மாதத்திற்கு ஒருமுறை என பதிவுகள் மேம்படுத்தப்படுகிறது. உதாரணமாக ஐக்கிய இராச்சியம் கடற்படையில் வாரம் ஒருமுறை வரைபடங்கள் மேம்படுத்தப்படுகின்றன.
அமெரிக்க ஐக்கிய நாடுகளில் கடற்படைக்குத் தேவையான கடல் வரைபடங்களை தேசிய புவியியல்-உளவுத்துறை நிறுவனம் வாரம் ஒருமுறை பதிவேற்றம் செய்து மேம்படுத்தி வழங்கி வருகிறது. தேசிய பெருங்கடல் சேவை என்ற அமைப்பும் அமெரிக்க கடலோர காவல்படையுமவர்களுடன் இணைந்து தேவையான திருத்தங்களை மேற்கொள்ள வழிகாட்டுகிறது.
கடற்படையினருக்கான அறிவிப்பு என்பது ஊடுருவல் தடுப்பு பாதுகாப்பு, நீர்ப்பரப்பிற்குரிய தகவல்கள், நீரோட்டங்களில் ஏற்படக்கூடிய மாற்றங்கள் மற்றும் பாதிப்புகள் மற்றும் ஊடுருவல் தடுப்பு கருவிகள் பற்றிய தகவல்கள் அடங்கிய தொகுப்பு ஆகும்.
வரைபடங்களை சீர்திருத்துவது, எளிமைப்படுத்துவது, கலங்கரை விளக்கங்களை முறைப்படுத்துவது போன்ற பணிகளை மேற்கண்ட அமைப்புகள் இணைந்து செயல்படுத்துகின்றன.
ஒய்யான்குடி, தூத்துக்குடி மாவட்டம், நாசரேத்தின் அருகில் அமைந்துள்ளது. இதன் வடக்குப் பகுதியில் கடம்பாகுளம் என்ற பெரிய குளத்தினால் சூழப்பெற்றுள்ளது. இதன் தெற்கு பகுதி தேரி காட்டினால் சூழப்பெற்றுள்ளது. இதன் வடக்குப் பகுதியில் மூக்குப்பிறி கிராமமும், இதன் கிழக்குப் பகுதியில் பாட்டக்கரை கிராமமும் அமைந்துள்ளது. இக்கிராமத்தில் வசிக்கும் அனைவரும் நாடார் சமூகத்தைச் சார்ந்தவர்கள். இங்கு கிறிஸ்தவம் முதன்மை மதமாகப் பின்பற்றப்படுகிறது. இதில் பெரும்பாலானோர் தென்னிந்திய திருச்சபை கிறிஸ்தவர்களும் பிறர் இந்திய ஏக இரட்சகர் சபையைச் சார்ந்தவர்கள். இந்த கிராமத்து மக்கள் கி.பி 1840-ம் ஆண்டு கிறிஸ்தவ மதத்தை ஏற்றுக்கொண்டார்கள்.
ஒய்யான்குடி கிராமத்தின் அருகிலுள்ள நகரங்கள் திருநெல்வேலி தூத்துக்குடி அருகாமையில் உள்ள இரயில்வே நிலையம் நாசரேத் மற்றும் கச்சினாவிளை அருகாமையில் அமையப்பெற்றுள்ள துறைமுகம் மற்றும் விமான நிலையம் தூத்துக்குடியில் உள்ளது.
நரசிம்மன் 1932 ஆம் ஆண்டு ஜூன் 7 ஆம் தேதி இன்றைய தமிழ்நாட்டில் உள்ள தண்டரையில் ஒரு கிராமப்புற குடும்பத்தில் ஐந்து குழந்தைகளில் மூத்தவராகப் பிறந்தார். இவரது குடும்பம் வட ஆற்காடு மாவட்டத்தைச் சேர்ந்தது. நாட்டின் கிராமப் பகுதியில் தனது ஆரம்பக் கல்விக்குப் பிறகு, தனது இளங்கலைக் கல்விக்காக சென்னைஇலயோலா கல்லூரியில் சேர்ந்தார். இங்கே இவர் பிரெஞ்சு ஜேசுட் பேராசிரியரான அருட்தந்தை சார்லஸ் ரேசினின் கீழ் படித்தார். மேலும் பிரெஞ்சு கணிதவியலாளரும் ஜியோமீட்டருமான எலி கார்டனின் கீழும் படித்தார். 1953 இல் தனது பட்டப்படிப்புக்காக மும்பையில் டாட்டா அடிப்படை ஆராய்ச்சிக் கழகத்தில் சேர்ந்தார். 1960 ஆம் ஆண்டு மும்பைப் பல்கலைக்கழகத்தில் எண் கோட்பாட்டின் பணிக்காக அறியப்பட்ட குமாரவேலு சந்திரசேகரன் ஆலோசனையின் கீழ் முனைவர் பட்டம் பெற்றார்.
முதும்பை சேசாச்சலு நரசிம்மன் ஒரு இந்திய கணிதவியலாளர் ஆவார். எண் கோட்பாடு, இயற்கணித வடிவவியல், பிரதிநிதித்துவக் கோட்பாடு மற்றும் பகுதி வேறுபாடு சமன்பாடுகள் ஆகியவற்றில் இவரது கவனம் இருந்தது. சிக்கலான பன்மடங்குகளின் மீது திசையன் மூட்டைகளின் வேறுபட்ட வடிவியல் மற்றும் இயற்கணித வடிவவியலை இணைக்கும் கோபயாஷி-ஹிட்சின் கடிதப் பரிமாற்றத்திற்கான அடித்தளமாக இவரது பணி கருதப்படுகிறது. இவர் கணிதவியலாளர் சி. எஸ். சேஷாத்திரியுடன் இணைந்து பணியாற்றியதற்காக அறியப்பட்டார். இங்கிலாந்தின் அரச கழகத்தின் உறுப்பினர்களாக இருவரும் தேர்ந்தெடுக்கப்பட்டனர்.
நரசிம்மன் பாரம்பரிய இசைக்கலைஞரும், பத்திரிகையாளரும், நுகர்வோர் உரிமை ஆர்வலருமான சகுந்தலா என்பவரை மணந்தார். இந்த தம்பதியருக்கு ஜவகர்லால் நேரு மேம்பட்ட அறிவியல் ஆராய்ச்சி மையத்தில் விஞ்ஞானியும் பேராசிரியருமான சோபனா என்ற மகளும் ஒரு மகனும் இருந்தனர். நரசிம்மன் இந்தியப் பாரம்பரிய இசை, சமகால கலை மற்றும் ஓவியம் மற்றும் தமிழ் இலக்கியம் ஆகியவற்றில் ஆர்வமாக இருந்தார்.
சாந்தி ஸ்வரூப் பட்நாகர் விருதைப் பெற்றவ. மேலும், அறிவியல் துறையில் கிங் பைசல் சர்வதேசப் பரிசைப் பெற்ற ஒரே இந்தியர் ஆவார்.
போஸ்கே தனது உயர்நிலை பள்ளி வாழ்க்கையின் போது, 468 புள்ளிகள் பெற்றார், இது நியூ ஜெர்சி மாநில சாதனையானது 2015 ஆம் ஆண்டு வரை இருந்தது. ஆர்தர் எல். ஜான்சன் உயர்நிலைப்பள்ளியில் அவரது 362 கோல்கள் ஒரு தேசிய உயர்நிலைப்பள்ளியின் சாதனையை அமைத்தது, இது அவர் 2001 ஆம் ஆண்டில் தனது இளைய ஆண்டின் போது உடைந்தது. கிட்டத்தட்ட ஒரு தசாப்தத்திற்காக தனது உயர்நிலை பள்ளி வாழ்க்கையில் (444 வாழ்க்கை இலக்குகளுடன் வில்லியம்ஸால் 2015 ஆம் ஆண்டு வரை சாதனை படைக்கப்பட்ட ஒரு சாதனை), மற்றும் 2015 ஆம் ஆண்டுக்கான தொழில் இலக்குகளில் ஐந்தாவது தேசியமாக இணைக்கப்பட்டதைக் குறிக்கின்றது
மாட் போஸ்கே என்பவர் அமெரிக்கன் தொழில்முறை லக்ரோஸ் வீரர், மேஜர் லீக் லாஸ்கோசின் பாஸ்டன் கேனான்களுடன் உள்ளது. போஸ்ஸ்கே ஆர்தர் எல். ஜான்சன் உயர்நிலைப் பள்ளி யில் கலந்து கொண்டார், அங்கு அவர் தனது தொழில் வாழ்க்கையில் அடித்த கோல்களுக்கான தேசிய உயர்நிலைப் பள்ளி சாதனையை அமைத்தார். அவர் வர்ஜீனியா பல்கலைக்கழகத்தில் அவரது கல்லூரி லாக்ரோஸ்சே நடித்தார், அங்கு அவர் 2003 மற்றும் 2006 இரண்டிலும் கல்லூரி தேசிய பட்டங்களை வென்றார்.
போஸ்க்கெய் 2011 ஆம் ஆண்டு முதல் வாக்னெர் பல்கலைக்கழகத்தில் மென்ஸ் லாஸ்கோஸ் தலைமை பயிற்சியாளராக இருந்துள்ளார். இதற்கு முன்னர் அவர் ஆர்தர் எல். ஜான்சன் உயர்நிலை பள்ளியில் உதவி பயிற்சியாளராக பணியாற்றினார், மேலும் இரண்டு ஆண்டுகளாக டிரூ பல்கலைக்கழகத்தில் உதவி பயிற்சியாளராக பணியாற்றினார்.
வர்ஜீனியா பல்கலைக் கழகத்தில், அவர் இருமுறை ஒரு அமெரிக்கனாக அங்கீகரிக்கப்பட்டு, 2003 ஆம் ஆண்டில் மென்'ஸ் லாஸ்கோஸ் சாம்பியன்ஷிப் அணிகள், மற்றும் 2006 சாம்பியன்ஷிப்பை 17-0 என்ற ஒரு பருவ சாதனத்துடன் பெற்றது. பிரிவு வரலாற்றில் 12 வது தோல்வியற்ற சாம்பியனாக அமைந்தது.
லாஸ்கோஸுடன் கூடுதலாக, போஸ்கே தனது உயர்நிலை பள்ளி கால்பந்தாட்ட அணியில் கால்பேபெக் விளையாடினார், முதல் அணியில் அனைத்து மாநில கௌரவங்களை ஒரு மூத்தவராக பெற்றார், மேலும் பள்ளியின் கூடைப்பந்தாட்ட அணிக்கான புள்ளிக்கான காவலில் தொடங்கினார்.
புளியாரைக் கீரை 60 செமீ உயரம் வரை ஆண்டு முழுவதும் வளரும் ஒல்லியான செடியாகும். இது தரையில் ஆழமாக ஊடுருவிச் செல்லும் வேரும் தண்டும் உண்தகு அரம்ப வடிவ விளிம்பு அமைந்த இலைகளும் கொண்டுள்ளது. இதன் கீரை பச்சையாக உண்ணும்போது புளிப்புச் சுவையுடன் இருக்கும். இதன் அடித்தண்டின் இலைகள் நீண்ட இலைக்காம்புடன் 7 முதல் 15 செமீ நீளம் கொண்டன. காம்புகள் படலவகை இணைந்து உருவாகிய உறையைக் கொண்டிருக்கும். நுனித்தண்டின் இலைகள் இளஞ்சிவப்பு நிறத்தில் காம்பின்றி அமையும். இது செம்பசுமை நிற முள் உள்ள பூங்கொத்துகளைக் கொண்டிருக்கும் . இது இளவேனில் காலத்தில் ஊதா வண்னத்தில் பூக்கும். இது இருபாலின சூற்பையும் சூலகமும் அமைந்ததாகும்.
உரூமெக்சு அசிட்டோசா சிற்றினம். 'ஆம்புகூசு உரூமெக்சு அசிட்டோசா சிற்றினம். ஆரிஃபோலியசு உரூமெக்சு அசிட்டோசா சிற்றினம். கிபெர்னிக்கசு உரூமெக்சு அசிட்டோசா சிற்றினம். கிர்துலசு
புளியாரைக் கீரை நடுவண் ஆசியாவின் சில பகுதிகளிலும் ஐரோப்பாவில் வடக்கு நடுத்தரைக்கடலின் கரைப்பகுதியில் இருந்து இசுகாண்டிநேவியாவின் வடக்குப் பகுதிவரை உள்ள புல்வெளிகள் முழுவதிலும் பரவியுள்ளது. இது ஆத்திரேலியாவிலும் வட அமெரிக்காவிலும் அயலினமாக அறிமுகமாகி உள்ளது.
புளியாரைக் கீரை பல நூற்றாண்டுகளாகவே பயிரிடப்பட்டு வருகிறது. இது நறுஞ்சுவைநீர்கள், மசியல்கள் செய்யவும் காய்குவைகளில் நிரவவும் பயன்படுகிறது. இது கிவிப்பழ மணங் கொண்டது. காட்டுத் திராட்சைப் போல புளிப்பானது. இதில் உள்ள ஆகசாலிக அமிலம் கடுஞ்சுவை தருகிறது.
பொதுப் புளியாரைக் கீரை அல்லது தோட்டப் புளியாரைக் கீரை , அல்லது புளியாரை என்பது பாலிகொனேசியே குடும்பத்தில் அமைந்த ஆண்டு முழுவதும் வளரும் கீரைச்செடியாகும். இது புல்வெளி வாழிடத்திலும் தோட்டத்திலும் வளரும் செடியாகும்.
அவை பண்டைய எகிப்தில் கண்டுபிடிக்கப்பட்டன. பிளாட்டோ வாழ்ந்த காலத்தில் வழக்கிலிருந்த இக்கருவியில் ஒரு உருளை வடிவ கண்ணாடி பாத்திரம் இருந்தது. இதன் அடிப்பகுதியில் நீா் வெளியேற துளையும் பக்கவாட்டில் குறியீடுகளும் பொறிக்கப்பட்டிருந்தன. துளையின் வழியாக கீழ் வெளியேறும் இந்த பாத்திரத்திலுள்ள நீா்மட்டம் நேரத்தை காட்டியது. ஏதென்ஸ் நகர வழக்காடு மன்றங்களில் இக்கடிகாரம் பயன்படுத்தப்பட்டது என வரலாற்றுச் செய்திகள் கூறுகின்றன. இது கிமு 16 ஆம் நூற்றாண்டில் பாபிலோனிலும் எகிப்திலும் இருந்ததாக அறியப்படுகிறது. இந்தியா, சீனா உள்ளிட்ட உலகின் பிற பகுதிகளிலும் நீர் கடிகாரங்கள் குறித்த ஆரம்ப சான்றுகள் உள்ளன, ஆனால் ஆரம்ப தேதிகள் குறைவாகவே உள்ளன. இருப்பினும், சில ஆசிரியர்கள் சீனாவில் கி.மு 4000 ஆண்டுகளுக்கு முன்பே தண்ணீர் கடிகாரங்கள் தோன்றியதாகக் கூறுகின்றனர்.
பாபிலோனில், நீர் கடிகாரங்கள் வெளிச்செல்லும் வகையாக இருந்தன, அவை உருளை வடிவத்தில் இருந்தன. வானியல் கணக்கீடுகளுக்கு உதவியாக நீர் கடிகாரத்தைப் பயன்படுத்துவது பழைய பாபிலோனிய காலத்திற்கு முந்தையது . மெசொப்பொத்தேமிய பிராந்தியத்தில் எஞ்சியிருக்கும் நீர் கடிகாரங்கள் இல்லை என்றாலும், அவை இருப்பதற்கான பெரும்பாலான சான்றுகள் களிமண் பலகைகளில் எழுதப்பட்டுள்ளான. களிமண் பலகைகளின் இரண்டு தொகுப்புகள், எடுத்துக்காட்டாக, எனுமா-அனு-என்லில் மற்றும் முல் அபின் . இந்த களிமண் பலகைகளில், இரவு மற்றும் பகல் கடிகாரங்களை குறிக்க நீர் கடிகாரங்கள் பயன்படுத்தப்படுகின்றன.
சில நீர் கடிகார வடிவமைப்புகள் சுயாதீனமாக உருவாக்கப்பட்டன, மேலும் சில அறிவு வர்த்தகத்தின் பரவல் மூலம் மாற்றப்பட்டது. இந்த ஆரம்பகால நீர் கடிகாரங்கள் ஒரு சூரிய மணிகாட்டி மூலம் அளவீடு செய்யப்பட்டன. இன்றைய நேரக்கட்டுப்பாட்டுத் தரங்களுடன் ஒப்பிடக்கூடிய துல்லியமான அளவை ஒருபோதும் எட்டவில்லை என்றாலும், 17 ஆம் நூற்றாண்டு ஐரோப்பாவில் மிகவும் துல்லியமான ஊசல் கடிகாரங்களால் மாற்றப்படும் வரை, நீர் கடிகாரம் ஆயிரக்கணக்கான ஆண்டுகளாக மிகவும் துல்லியமான மற்றும் பொதுவாகப் பயன்படுத்தப்படும் நேரக்கட்டுப்பாட்டு சாதனமாக இருந்தது.
சில நவீன நேரம் காட்டும் கருவிகளும் "நீர் கடிகாரங்கள்" என்று அழைக்கப்படுகின்றன, ஆனால் அவை பண்டைய காலங்களிலிருந்து வேறுபட்டவை. அவற்றின் நேரக்கட்டுப்பாடு ஒரு ஊசல் மூலம் நிர்வகிக்கப்படுகிறது, ஆனால் அவை நீர் சக்கரம் அல்லது அதைப் போன்றவற்றைப் பயன்படுத்தி கடிகாரத்தை இயக்கத் தேவையான சக்தியை வழங்குதல் அல்லது அவற்றின் காட்சிகளில் தண்ணீர் வைத்திருப்பது போன்ற பிற நோக்கங்களுக்காக தண்ணீரைப் பயன்படுத்துகின்றன.
கிரேக்கர்களும் ரோமானியர்களும் மேம்பட்ட நீர் கடிகார வடிவமைப்பை கொண்டிருந்தனர். பைசான்டியம், சிரியா மற்றும் மெசொப்பொத்தேமியாவில் மேலும் முன்னேற்றங்கள் செய்யப்பட்டன. இது இறுதியில் ஐரோப்பாவிலும் பரவியது. சுயாதீனமாக, சீனர்கள் தங்களது சொந்த மேம்பட்ட நீர் கடிகாரங்களை உருவாக்கி, கொரியா மற்றும் சப்பானுக்கு அனுப்பினர் .
இந்த கடிகாரங்கள் தனித்தன்மை வாய்ந்தவை, ஏனெனில் அவை கைகள் போன்ற காட்டிகள் இல்லை. அதற்கு பதிலாக, இந்த கடிகாரங்கள் நேரத்தை "அதிலிருந்து பாயும் நீரின் எடையால்" அளவிடப்படுகின்றன. க்வா எனப்படும் திறன் அலகுகளில் இந்த அளவு அளவிடப்பட்டது. .
நீர்க்கடிகாரம் அல்லது நீர்க்கடிகை என்பது நீரைக் கொண்டு நேரத்தைக் கணக்கிடும் பழமையான ஒரு சாதனமாகும். ஒரு பாத்திரத்திலிருந்து வெளியேறும் நீாின் அளவிலிருந்து நேரத்தை கணக்கிடும் கருவியாக நீர்க்கடிகாரம் உருவாயிற்று.
தன்னை ஒரு "விமர்சன இடதுசாரி சிந்தனையாளர்" என்று விவரிக்கிறார், மேலும் ஜனநாயகத்திற்கும் தனிமனிதத்திற்கும் ஆதரவு தருகிறார்; பிரிட்டிஷ் பத்திரிகையான தி டெய்லி டெலிகிராப் உடன் 2005 ம் ஆண்டு பேட்டி ஒன்றில், அவர் சீனாவை மேலும் ஜனநாயகம் செய்யாவிட்டால் "நாஜி ஜேர்மனியைப் போல" ஆகிவிடும் என்ற தனது நம்பிக்கையை தெரிவித்தார். சீன தொலைக்காட்சியில் பாடும் போட்டியில் சூப்பர் க்யூரில் 2005 ஆம் ஆண்டில் பங்குபெற்ற லி யுகனுக்காக அவரது புகழையும் அவர் குறிப்பிட்டுக் காட்டினார், அதன் தனித்துவமான பாணியிலான மற்றும் பாணியிலான பாடல்கள் அவரது புகழ் பெற்றன, இறுதியில் அவர் போட்டியில் முதல் பரிசு பெற்றார்; அவர் "சீன சமுதாயத்திற்கான நல்ல குறியீடு" என்று விவரித்தார். பால்காக், டால்ஸ்டாய், ஜேக் லண்டன், மற்றும் ஜேன் ஆஸ்டென் ஆகியோரை அவரது படைப்புகளில் தாக்கத்தை ஏற்படுத்திய ஆசிரியர்கள்.
லுவின் பெற்றோரும் இருவரும் ஷாங்காய் நகருக்கு வெளியே உள்ள ஜியாடிங்கில் இருந்து வந்தனர். அவர்கள் இருவரும் 1920 களில் ஷாங்காயில் சீன கம்யூனிஸ்ட் கட்சியில் இணைந்தனர், மற்றும் அவரது பெற்றோர் இரண்டாம் சினோ-ஜப்பானிய யுத்தத்தின் போது இராணுவத்தில் பணியாற்றினர், ஜப்பானின் பேரரசுக்கு எதிராக போராடினர். போருக்குப் பிறகு, அவருடைய தாய் கல்வி கற்றலில் ஈடுபட்டார், அதே நேரத்தில் அவரது தந்தை உடல்நல அமைச்சகத்தின் பீரோ தலைவர் பதவிக்கு உயர்ந்தார். அவரது தாயார் 11 வயதில் புற்றுநோயால் இறந்தார்.
லு ஜியாமின் , அவருடைய புனைபெயர் ஜியாங் ரோங் என்பவர் நன்கு அறியப்பட்ட ஒரு சீன எழுத்தாளர் ஆவார். இவர் 2004 ஆம் ஆண்டு சிறந்த விற்பனையான நாவல் டால்மைப் பற்றி மிகவும் பிரபலமானவர். அவர் புனைபெயர் ஜியாங் ரோங்கின் கீழ் எழுதியிருந்தார். அவர் சக நாவலாசிரியரான ஜாங் காங்ங்கங்கை திருமணம் செய்து கொண்டார்.
குழந்தை காணாமல் போனபின்னர் சால்ட் லேக் சிட்டி முழுவதும் காணாமல் போயுள்ள குழந்தையின் உருவ அடையாள விளக்கத்துடன் வாசகங்களைக் இட்டனர். அதன்பிறகு சுமார் 5,000 தன்னார்வல தொண்டர்கள், எப்.பி.ஐ, காவல்துறையினர் ஆகியோரின் எட்டு நாள் தேடலுக்குப் பின்னர், 2006 சூலை 24, அன்று, டெஸ்டினியின் உடலை அவரது அண்டை வீட்டுக்காரர் கிரெய்க் ரோஜர் கிரெகெர்சனின் அடித்தளத்தில் அவர்களது வீட்டிலிருந்து 100 அடிக்கு குறைவான தொலைவில் கண்டறிந்தனர். தேடல் முடிவுக்கு வந்தபிறகு குடும்பத்தினர் மற்றும் நண்பர்கள் ஆரம்பத்தில் சீற்றம் அடைந்து, விசாரணையை தவறாகப் புரிந்து கொண்ட அதிகாரிகள் மீது குற்றஞ்சாட்டினார். பின்னர் குடும்பத்தினர் மற்றும் நண்பர்களின் சார்பில் பத்திரிக்கையாளரிகளிடம் மன்னிப்பு கோரினர்.
கொலையுறும் முன், டெசுடினி ஐக்கிய அமெரிக்காவின் யூட்டா மாகாணத்தின் சால்ட் லேக் நகரத்தில் வசித்து வந்தார். ஜூலை 16, 2006 அன்று வீட்டிலிருந்து காணாமல் போனார். சிறுமியின் சடலம், அவர்களது வீட்டில் இருந்து 100 அடி தொலைவில் உள்ள பக்கத்து வீட்டினரான க்ரெய்க் ரோஜர் க்ரிகர்சனின் வீட்டு அடித்தளத்தில் கண்டெடுக்கப்பட்டது.
படுக்கைக்குச் செல்வதைப் பற்றி அவள் பெற்றோருடன் வாதிட்ட பிறகு அவள் வீட்டை விட்டு வெளியேறியதை கடைசியாக பார்த்தவர்கள் கூறினர். அவள் பெற்றோருடன் ஒரு சிறிய பண்ணையில் தங்கியிருந்தாள், பொருளாதார காரணங்களுக்காக வீட்டை பத்து பேர்களாக மற்ற ஜோடிகள் மற்றும் நண்பர்களுடன் பகிர்ந்து கொண்டிருந்தனர்.
மாநிலங்களில் உள்ளூர் மத மற்றும் மொழி சார்ந்த திருவிழாக்கள் உள்ளன. இந்தியா முழுவதும் பிரபலமான மத திருவிழாக்கள் குரு நானக் ஜெயந்தி மற்றும் வைசாக்கி போன்ற சீக்கிய திருவிழாக்கள்; இந்து மத திருவிழாக்கள், பொங்கல், மகா சிவராத்திரி, விநாயகர் சதுர்த்தி, சரஸ்வதி பூஜை, தீபாவளி, விநாயகர் சதுர்த்தி, ரக்ஷா பந்தன், ஹோலி, துர்கா பூஜை, தசரா ; இஸ்லாமிய விழாக்கள் ஈத் உல்-பித்ர், ஈத் அல்-அதா, மீலாது உல் நபி, முஹர்ரம்; புத்தர் ஜெயந்தி மற்றும் லோசர் போன்ற புத்த திருவிழாக்கள் மற்றும் கிறிஸ்தவ விழாக்கள், கிறிஸ்துமஸ், புனித வெள்ளி போன்ற விழாக்கள் கொண்டாடப்படுகிறது.
குறிப்பு: , பார்சிகள் இந்தியாவில் செகன்சாஹி நாட்காட்டியை பயன்படுத்துகின்றனர், மாறாக ஈரானியர்கள் காத்மி நாட்காட்டியை பயன்படுத்துகின்றனர். வட அமெரிக்க மற்றும் ஐரோப்பிய பார்சிகள் தங்கள் சொந்த பதிப்பான பாசிலி நாட்காட்டியை பெற்றிருக்கின்றனர். இந்த வேறுபாடுகள் மூலம் ஏற்படும் மாற்றங்கள் விடுமுறை தினங்களிலும் ஏற்படுகின்றன. உதாரணமாக, நவ்ரூஸ் புதிய ஆண்டு ஈரானியர்களுக்கு வசந்த காலத்திலும், ஆனால் பார்சிகளுக்கு கோடைகாலத்திலும் வரும்.
இந்துக்கள் கொண்டாடும் பல விழாக்கள் ஆண்டு முழுவதும் உள்ளன. இந்து மத திருவிழாக்கள் ஒன்று அல்லது அதற்கு மேற்பட்ட மத, புராண மற்றும் பருவகால முக்கியத்துவம் கொண்டவை. இவ்விழாக்களின் விழா பாணி மற்றும் விழாக் கொண்டாட்டத்தின் தீவிரம் பிராந்திய ரீதியில் வேறுபடுகிறது. மிகவும் பிரபலமான திருவிழாக்கள் பட்டியல் கீழே கொடுக்கப்பட்டுள்ளது:-
இந்தியா, கலாச்சார ரீதியில் வேறுபட்டிருந்தாலும், பல்வேறு பண்டிகைகளையும், விடுமுறைகளையும் கொண்டாடும் உற்சாகமான சமுதாயம் ஆகும். இந்தியாவில் நான்கு தேசிய நாட்கள் அனுசரிக்கப்படுகிறது, அவை: ஆகஸ்டு 15 அன்று சுதந்திர தினம், அக்டோபர் 2 அன்று மாகத்மா காந்தி பிறந்த தினம், ஜனவரி 26 அன்று குடியரசு தினம், மற்றும் ஏப்ரல் 14 அன்று அம்பேத்கார் தினம்.
பல மத, இன, மற்றும் பிற பாரம்பரிய அதிகாரப்பூர்வ விடுமுறைகளை தவிர்த்து கூடுதலாக, விரிவுப்படுத்த விடுமுறைகளும் உண்டு. அவை மாநில, ஒன்றிய அரசு மற்றும் தொழில் நிறுவனங்களில் அனுசரிக்கப்படுகிறது. உத்திரப்பிரதேசம், ராஜஸ்தான், மகாராட்டிரம் தினம், குஜராத், மேற்கு வங்காளம், சம்மூ மற்றும் காசுமீர்.